b"\n_START_ARTICLE_\nLonsdale\xc3\xafta\n_START_SECTION_\nIdentificaci\xc3\xb3\n_START_PARAGRAPH_\nLa lonsdle\xc3\xafta \xc3\xa9s transl\xc3\xbacida, groga o marr\xc3\xb3 i t\xc3\xa9 un \xc3\xadndex de refracci\xc3\xb3 de 2,40 a 2,41. La seva gravetat espec\xc3\xadfica es troba entre 3,2 i 3,3. La seva duresa \xc3\xa9s te\xc3\xb2ricament superior a la del diamant c\xc3\xbabic (fins a un 58% m\xc3\xa9s), d'acord amb les simulacions; els esp\xc3\xa8cimens naturals presenten dureses m\xc3\xa9s baixes (entre 7 i 8 en l'escala de Mohs); aquest descens de la duresa s'ha atribu\xc3\xaft a defectes de la xarxa cristal\xc2\xb7lina i a impureses.\n_START_SECTION_\nFormaci\xc3\xb3 i localitat\n_START_PARAGRAPH_\nLa lonsdale\xc3\xafta es troba com a cristalls microsc\xc3\xb2pics associats amb diamant en alguns meteorits: Canyon Diablo, Kenna i Allan Hills 77283. Tamb\xc3\xa9 es troba en placers a la Rep\xc3\xbablica de Sakh\xc3\xa0. Tamb\xc3\xa9 s'han trobat esp\xc3\xa8cimens al llac Cuitzeo, a l'estat de Guanajuato, M\xc3\xa8xic; en aquest cas, fou trobat pels cient\xc3\xadfics que proposen l'impacte de Younger Dryas."